Ein dampketil er eitt hylki ella ein rørskipan, sum er roknað til framleiðslu av vatndampi ella ovurheitum vatni, við einum hita á meira enna 110 stigum C, ið skal nýtast uttanfyri sjálvan ketilin. Hitin til skipanina verður tilførdur við einari brennitilgongd ella við ravmagni. Áleið 30 virknir dampketlar eru í Føroyum. Talan er sum oftast um trýstberandi útbúnað, ið verður nýttur til ymiska framleiðslu, ella t. d. sóttreinsan av rørskipanum. Talan er oftast um útgerð, við sera høgum trýsti. Neyðugt er tískil at útgerðin verður væl hildin, og er undir regluligum eftirliti, fyri at fyribyrgja vanda fyri lekum av vatndampi ella beinleiðis spreinging, Dampketlar verða flokkaðar í eftirlitsflokkarnar A Uppsetingareftirlit Áðrenn ein dampketil ella tilhoyrandi rørskipan verður tikin í nýtslu, annaðhvørt sum nýggj, munandi umbygd ella aftaná eina flyting, skal Arbeiðs- og brunaeftirlitið gera eitt uppsetingareftirlit av ketlinum og tilhoyrandi skipanum. Endamálið við uppsetingareftirlitinum er at staðfesta, um trýstberandi útbúnaðurin er settur upp í trá við galdandi lóggávu- og tískil er tryggur at taka í nýtslu Tá ið hetta er gjørt, og ongin avgerandi atlit tala ímóti, verður loyvi givið til at taka skipanina í nýtslu. Reglulig eftirlit Dampketlar verða flokkaðar í eftirlitsklassunum A-C. Flokkingin verður gjørd samsvarandi pkt 3. í skjal 3 til kunngerð um uppseting og nýtslu av trýstberandi útbúnaði. Aftaná at dampketlar í eftirlitsklassunum A-B (sum eru vanligastu klassarnir) eru tiknir í nýtslu, skal Arbeiðs- og brunaeftirlitið gera: Eftirlit (eftersyn) hvørt ár, samsvarandi pkt 2.1 í skjali 4 til kunngerð um uppseting og nýtslu av trýstberandi útbúnaði. Eftirskoðan (besigtigelse) 4. hvørt ár, samsvarandi pkt 2.2 í skjali 4 til kunngerð um uppseting og nýtslu av trýstberandi útbúnaði. Trýstroynd 8. hvørt ár, samsvarandi pkt 2.3 í skjali 4 til kunngerð um uppseting og nýtslu av trýstberandi útbúnaði.